În conformitate cu articolul 33 alineatul (10) din Regulamentul (UE) 2019/942 din 5 iunie 2019, Comisia a efectuat o evaluare pentru a stabili dacă resursele financiare și umane de care dispune ACER îi permit să își îndeplinească rolul, în temeiul regulamentului reformat, de a acționa în direcția creării unei piețe interne a energiei și de a contribui la securitatea energetică în beneficiul consumatorilor din Uniune. Evaluarea a fost amânată cu un an din cauza impactului pandemiei de COVID-19. Evaluarea a arătat că agenția are nevoie de încă 18 posturi în schema de personal, de 1 post de agent contractual și de 6 posturi de experți naționali detașați pentru a-și îndeplini integral sarcinile în perioada 2022-2027, din care, în 2022, 4 posturi în schema de personal, 1 post de agent contractual și 6 posturi de experți naționali detașați. Din cele 25 ENI suplimentare necesare, 15 vor fi finanțate din taxele colectate de agenție, în timp ce restul de 10 sunt finanțate din contribuția UE. Resursele suplimentare îi vor permite agenției să pună pe deplin în aplicare sarcinile care i-au fost încredințate prin legislația UE deja existentă. Personalul suplimentar se va ocupa de îmbunătățirea calității juridice a deciziilor ACER, de integrarea pieței europene a energiei electrice și de REMIT. Pentru fiecare an al perioadei, personalul suplimentar poate fi finanțat din contribuția UE la ACER, astfel cum se prevede în programarea financiară inclusă în proiectul de buget 2022, ținând seama de veniturile mai mari din taxe.

Trimiterea la articolul din Acordul de retragere 2022 Contribuția provizorie totală a Regatului Unit pentru 2022, din care: 11 016 705 653 1. RAL înainte de 2021 (inclusiv corecțiile financiare nete) Articolul 140 10 818 886 434 2. Datoriile Uniunii/Pensii* Articolul 142 253 964 699 3. Corecții și ajustări ale resurselor proprii, din care: 18 872 784 3.1 Excedent/deficit în 2020 Articolul 136 alineatul (3) litera (a) -136 604 402 3.2 Actualizări ale corecției în favoarea Regatului Unit (2018-2019 Articolul136 p.m. 3.3. TVA & VNB Articolul 136 137 400 327. 3.4. RPT Articolul 136, articolul 140 alineatul (4) 18 076 859 4. Amenzi Articolul 141 -33 609 512 5. Datorii contingente, din care: 5.1 Mandatul extern al BEI, FEIS, FEDD, credite (fonduri de garantare) Articolul 143 p.m. 5.2 Instrumente financiare Articolul 144 p.m. 5.3 Acțiuni în justiție (inclusiv amenzi) Articolul 147 p.m. 6. Active nete ale CECO Articolul 145 -36 656 456 7. Investiții în FEI Articolul 146 -6 609 097 8. Accesul la rețele/sisteme/baze de date** Articolul 49 alineatul (2), articolele 50 și 53, articolul 62 alineatul (2), articolul 63 alineatul (1) litera (e), articolul 63 alineatul (2), articolul 99 alineatul (3), articolul 100 alineatul (2) 1 856 801 * suma de 225 de milioane EUR va fi înscrisă în bugetul UE ca venituri alocate ** se înscriu în bugetul UE ca venituri alocate

11.3 Transferul activelor nete ale Comunității Europene a Cărbunelui și Oțelului

În conformitate cu articolul 145 din Acordul de retragere, Uniunea are obligații față de Regatul Unit cu privire la cota care îi revine acestuia din activele nete ale Comunității Europene a Cărbunelui și Oțelului (CECO) aflate în lichidare la 31 decembrie 2020, care se ridică la 183 282 282 EUR. Rambursarea aferentă se efectuează în cinci tranșe anuale egale de 36 656 456 EUR, în perioada 2021-2025.

Aceste rambursări urmează să fie compensate integral prin transferul cotei Regatului Unit din activele nete ale CECO către bugetul Uniunii sub formă de contribuții anuale din 2021 până în 2025. În acest scop, se utilizează postul de venituri (6 6 0 4), astfel încât să se înregistreze contribuțiile CECO în lichidare urmărindu-se compensarea integrală a efectelor reducerilor corespunzătoare contabilizate în contribuțiile Regatului Unit la bugetul anual al Uniunii, astfel cum sunt înregistrate la postul 6 6 0 2.

EUR Linia de venituri Numele Suma 6 6 0 4 Contribuții din partea Comunității Europene a Cărbunelui și Oțelului (CECO) aflată în lichidare 36 656 456 Total 36 656 456

12.Modificări suplimentare ale nomenclatorului bugetar și comentarii bugetare

12.1 Anul european al tineretului

Având în vedere Anul european al tineretului 2022 și viitoarele propuneri legislative, Comisia propune includerea în comentariile bugetare a unor trimiteri la pregătirea și implementarea acțiunilor concrete corespunzătoare în vederea activităților preconizate pentru 2022 atât în cadrul programelor Erasmus+, cât și al Corpului european de solidaritate, la nivel de capitol.

Comentariile bugetare corespunzătoare sunt prevăzute în anexa la buget.

12.2 Modificări propuse în PBR nr. 6/2021

În proiectul de buget rectificativ nr. 6/2021, Comisia a propus ajustarea comentariilor bugetare și a nomenclatorului bugetar în urma solicitărilor anumitor state membre de a transfera resurse în temeiul articolelor 14 și 26 din Regulamentul privind dispozițiile comune (RDC). Prin prezenta scrisoare rectificativă, Comisia propune introducerea acelorași modificări în proiectul de buget 2022.

Comentariile bugetare corespunzătoare sunt prevăzute în anexa la buget.

12.3 Ajustări în urma adoptării temeiurilor juridice sectoriale

Se propune ca observațiile bugetare să fie actualizate în urma recentei adoptări a unor temeiuri juridice sectoriale care nu au fost reflectate în PB 2022. În plus, anexa AELS la bugetul UE este actualizată pentru a reflecta participarea finală a statelor AELS care fac parte din SEE la programele UE în conformitate cu (i) Protocolul 31 la Acordul privind SEE și adoptările de decizii succesive ale Comitetului mixt al SEE și cu (ii) viitoarele modificări ale Protocolului 32 la Acordul privind SEE, care stabilește modalitățile financiare pentru punerea în aplicare a articolului 82 din Acordul privind SEE, care includ o contribuție excepțională a statelor AELS care fac parte din SEE proporțională cu creditele aferente programului NextGenerationEU pentru Orizont Europa și ale mecanismului de protecție civilă al Uniunii și un calcul revizuit al contribuției financiare a statelor AELS pentru liniile de finalizare având în vedere consecințele retragerii Regatului Unit.

Modificările corespunzătoare sunt prevăzute în anexa la buget.

12.4 Proiecte-pilot și acțiuni pregătitoare

Astfel cum se prevede în „scrisoarea privind caracterul executabil” din 17 noiembrie 2020, Comisia a considerat că creditele de angajament și creditele de plată aferente proiectelor-pilot și acțiunilor pregătitoare adoptate în cadrul bugetului 2021, care au fost evaluate de Comisie drept „categoria C” – și anume acoperite integral de un temei juridic sau ideile sunt abordate în alt mod – ar putea fi transferate către liniile bugetare relevante ale programelor existente pentru finanțarea activităților propuse. Aceste credite aferente din bugetul 2021 au fost transferate prin transferul DEC 1/2021 al autorității bugetare, care a fost adoptat de Parlamentul European și de Consiliu în aprilie 2021.

Având în vedere că nivelul creditelor de plată pentru programele existente din PB 2022 include deja finanțarea acestor inițiative în 2022, se propune, ca o corecție tehnică, anularea în prezenta scrisoare rectificativă a creditelor de plată corespunzătoare liniei PP 09 21 03.

în EUR Linia bugetară Numele Credite de angajament Credite de plată PP 09 21 03 Proiect-pilot — Evaluarea opțiunilor pentru utilizarea hidrogenului în transportul maritim 0 -135 000 Total 0 -135000

În ceea ce privește nomenclatorul bugetar, aceste transferuri ar trebui să fie reflectate și în documentele bugetare pentru 2022. Prin urmare, Comisia propune ajustarea nomenclatorului bugetar prin transferarea și eliminarea acțiunii pregătitoare și a opt proiecte-pilot care au fost create în 2021.